CELEX: 62015CN0135
Language: sk
Date: 2015-03-20 00:00:00
Title: Vec C-135/15: Návrh na začatie prejudiciálneho konania, ktorý podal Bundesarbeitsgericht (Nemecko) 20. marca 2015 – Helénska republika/Grigorios Nikiforidis

15.6.2015   
            
            
               SK
            
            
               Úradný vestník Európskej únie
            
            
               C 198/20
            
         Návrh na začatie prejudiciálneho konania, ktorý podal Bundesarbeitsgericht (Nemecko) 20. marca 2015 – Helénska republika/Grigorios Nikiforidis
   (Vec C-135/15)
   (2015/C 198/26)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesarbeitsgericht
   
      Účastníci konania pred vnútroštátnym súdom
   
   
      Žalobkyňa v konaní o opravnom prostriedku „Revision“: Helénska republika
   
      Odporca v konaní o opravnom prostriedku „Revision“: Grigorios Nikiforidis
   
      Prejudiciálne otázky
   
   
               1.
            
            
               Uplatní sa nariadenie Rím I (1) podľa svojho článku 28 na pracovné pomery výlučne vtedy, keď právny vzťah vznikol na základe pracovnej zmluvy dohodnutej po 16. decembri 2009, alebo vedie akákoľvek ďalšia dohoda zmluvných strán, že ich pracovný pomer bude pokračovať zmenený alebo bez zmeny, k uplatniteľnosti nariadenia?
            
         
               2.
            
            
               Vylučuje samotný článok 9 ods. 3 nariadenia Rím I priame uplatňovanie imperatívnych noriem tretieho štátu tým, že záväzky vyplývajúce zo zmluvy nemajú byť alebo už boli splnené, alebo aj nepriame zohľadnenie v právnom poriadku štátu, ktorého právom sa zmluva spravuje?
            
         
               3.
            
            
               Má zásada lojálnej spolupráce zakotvená v článku 4 ods. 3 ZEÚ právny význam pre rozhodnutie vnútroštátnych súdov, že sa priamo alebo nepriamo uplatnia imperatívne normy iného členského štátu?
            
         
      (1)  Nariadenie Európskeho parlamentu a Rady (ES) č. 593/2008 zo 17. júna 2008 o rozhodnom práve pre zmluvné záväzky (Rím I), Ú. v. EÚ L 177, s. 6.